বাবার সম্পর্ক নিয়ে মুখ খুললেন কমলকন্যা শ্রুতি

কলকাতা: অভিনয়ের দক্ষতায় দর্শকের প্রশংসা কুড়িয়েছেন কমল হাসান (Kamal Haasan)। অভিনেতার ঝুলিতে একের পর এক হিট ছবি। জানেন কি কমল হাসান নাকি প্রেমে পড়েছিলেন অপর্ণা সেনের! কমলকন্যা শ্রুতি হাসান (Shruti Haasan) আর কী কী বললেন? কমল হাসানকে দেখা গিয়েছিল ‘কবিতা’ ছবিতে ‘শুনো শুনো গো সবে’ গান গাইতে। কিন্তু কেন বাংলা ভাষা শিখেছিলেন দক্ষিণী মহাতারকা? ফাঁস করলেন তাঁর কন্যা। পরিষ্কার জানালেন, সেই সময় তাঁর বাবা ছিলেন এক বাঙালি অভিনেত্রীর প্রেমে ডগমগ। তিনি আর কেউ নন, বাংলার অপর্ণা সেন!

সম্প্রতি মুক্তি পেয়েছে ‘কুলি’। সেই ছবিতে শ্রতি অভিনয় করেছেন। আর তারই প্রচার সংক্রান্ত এক অনুষ্ঠানে এই বিষয়ে আচমকাই মুখ খোলেন তিনি। কমল হাসান এমনিতেই নানা ভাষায় পারদর্শী।তামিল, হিন্দি, তেলেগু, কন্নড়, মালায়ালাম ও ফরাসীতে গড়গড় করে কথা বলেন অভিনেতা। কিন্তু কমল হাসান যে বাংলা ভাষাটাও রপ্ত করেছেন। কারণ তখন তিনি অপর্ণা সেনের প্রেমে পড়েছিলেন এবং তাকে মুগ্ধ করতে বাংলা শিখেছিলেন। তিনি সিনেমার জন্য বাংলা শেখেননি। এই কথোপকথনের সময় সাহিত্যরাজ শ্রুতিকে তাঁর বাবার মতোই বিভিন্ন ভাষা জানার জন্য কৃতিত্ব দেন। শ্রুতি এও জানিয়েছেন যে কমল হাসান একটি বাংলা ছবিতেও অভিনয় করেছেন এবং বাংলাটা শিখেছেন।

অন্য খবর দেখুন